tomron87/hebrew-wikipedia-sentences-corpus huggingface dataset:
הוא פרש מהפיקוד והועבר לג'ורג'יה, שם פיקד ביוני 1864 על יחידות קנטקי בפרשים של ג'וזף וילר.
בסתיו 1864 קיבל החלטת תודה רשמית מהקונגרס של הקונפדרציה השני על פעולותיו בקרב סולטוויל.
לאחר תום המלחמה שב ויליאמס לביתו ועסק בחקלאות, והתיישב בעיר וינצ'סטר, קנטקי.
הוא שב לבית הנבחרים של קנטקי בשנים 1873 ו־1875. בשנת 1875 התמודד ללא הצלחה על משרת מושל המדינה, ובבחירות 1876 כיהן כאלקטור לנשיאות מטעם המפלגה הדמוקרטית.
בשנת 1879 נבחר לסנאט של ארצות הברית וכיהן בו מ־4 במרץ 1879 עד 3 במרץ 1885. לאחר שנכשל בבחירות מחדש, חזר לעסוק בחקלאות.
בסוף שנות ה-80 של המאה ה-19 החל לעסוק בפיתוח נדל"ן בפלורידה.
יחד עם שותפו, איש העסקים מלואיוויל וולטר נ.
האלדמן, מו"ל העיתון Louisville Courier-Journal, הם ייסדו את העיר נייפלס בפלורידה.
ויליאמס נפטר בעיר מאונט סטרלינג ב-17 ביולי 1898 ונקבר בבית העלמין בוינצ'סטר.
ג'ון סטיל היה בעל מטעים, מחוקק פדרליסטי, מבקר משרד האוצר של ארצות הברית וחבר בית הנבחרים של ארצות הברית מטעם מדינת קרוליינה הצפונית בין השנים 1790 ו-1793.
ג'ון סטיל נולד בסולסברי שבפרובינציית קרוליינה הצפונית ב-16 בנובמבר 1764, והיה בנם של ויליאם סטיל ואליזבת מקסוול גילספי.
הוא למד בבית הספר Clio's Nursery ובבית הספר האנגלי, שניהם בסמוך לעיר הולדתו.
בשנת 1784 מונה למעריך מס, וב־1787 לממונה עירוני.
הוא כיהן כנציג בכנס לחקיקת החוקה האמריקאית בהילסבורו ב־1788 ובכנס בפאייטוויל ב־1789 שאשרר את החוקה, וכן מונה לנציב מיוחד מטעם קרוליינה הצפונית לנהל משא ומתן עם שבטי הצ'רוקי והצ'יקאסאו בין השנים 1788–1790.
מ-19 באפריל 1790 ועד 3 במרץ 1793 כיהן כחבר בית הנבחרים של ארצות הברית.
הוא היה פדרליסט, ונתפס כתומך הממשל.
הוא התנגד לכך שהממשל הפדרלי יקבל על עצמו את חובות המדינה, וכן למיסוי על ויסקי.
בשנת 1792 היה מועמד לסנאט של ארצות הברית.
ב־1 ביולי 1796 מונה על ידי הנשיא ג'ורג' וושינגטון לתפקיד מבקר האוצר; הנשיאים אדמס וג'פרסון חידשו את מינויו עד שהתפטר ב־15 בדצמבר 1802. ב־1805 מונה לחבר ועדת הנציבים שקבעה את גבולות המדינות קרוליינה הצפונית, קרוליינה הדרומית וג'ורג'יה, ושירת שם עד 1814.
סטיל נפטר ב-14 באוגוסט 1815, בעיר הולדתו סולסברי; באותו יום נבחר שוב לבית הנבחרים של קרוליינה הצפונית.
הוא נקבר בבית הקברות Chestnut Hill שבסיילסבורי.
ביתו של ג'ון סטיל נרשם במרשם הלאומי של מקומות היסטוריים בשנת 1994.
ג'ון פליקס אנתוני סינה הוא מתאבק עבר מקצועי, שחקן קולנוע וראפר אמריקאי, שכיכב במופעי ההיאבקות של WWE.
סינה נחשב בעיני רבים למתאבק הגדול בכל הזמנים, בעיקר לאחר שניצח את קודי רודס באירוע המרכזי של רסלמניה 41 וניצח בפעם ה-17 (השיא הנוכחי) באליפות ה-WWE.
סינה ידוע ביכולות המילוליות שלו בזירה ומחוצה לה, יכולת אותה פיתח לקריירה שנייה, כאשר בשנת 2006 יצא לאור אלבום ההיפ-הופ שלו: "You Can't See Me".
שיר הנושא של האלבום שימש את סינה כנעימת הכניסה לזירה.
בשנת 1998 עבר לקליפורניה כדי להרחיב את יכולותיו כמפתח גוף, ובשנת 1999 השיק את הקריירה שלו בהיאבקות מקצועית, ממנה פרש בשנת 2025.
ב-7 ביולי 2024, במהלך האירוע Money In The Bank שהתקיים בקנדה, סינה הודיע כי בשנת 2025 הוא יפרוש מהיאבקות.
ב-19 באפריל 2025 באירוע רסלמניה 41, ניצח סינה את קודי רודס ובכך שבר את שיא זכיות אליפויות ה-WWE שהיה שייך לריק פלייר בכך שזכה באליפות ה-WWE בפעם ה-17 במהלך הקריירה שלו.
ב-13 בדצמבר 2025, ג'ון סינה ארח את קרב הפרישה שלו באירוע הSaturday night main event נגד המתאבק גונת'ר והפסיד בהכנעה ראשונה מזה 20 שנים ובכך סיים את פעילותו כמתאבק מקצועי בחברה.
סינה החל את קריירת ההיאבקות המקצועית שלו בשנת 1999 בארגון ההיאבקות UPW, שממוקם בקליפורניה.
סינה גילם דמות שנקראה "The Prototype" (תרגום מילולי: אב טיפוס), דמות חצי רובוטית וחצי אנושית.
סינה כיהן כאלוף העולם במשקל כבד של ה-UPW במשך חודש אפריל 2001.
בשנת 2001 סינה חתם חוזה פיתוח עם WWF ונשלח לליגת הפיתוח שלה, ששמה OVW אשר ממוקמת באוהיו.
סינה גילם גם שם את הדמות The Prototype ובנוסף גילם דמות בשם Mr.
במשך תקופתו בארגון החזיק סינה בתואר האלוף במשקל כבד של OVW במשך 3 חודשים, והוא החזיק בתואר זה גם באליפות הזוגות הדרומית של OVW ביחד עם ריקו קונסטנטינו במשך חודשיים.
באותה תקופה הוא נעזר בג'ים קורנט (שניהל בזמנו את OVW), מנהל היאבקות בעל ניסיון רב בתחום, כדי לשפר את יכולותיו כמתאבק.
הופעת הבכורה הטלוויזיונית שלו התקיימה ב-27 ביוני 2002 כאשר קורט אנגל הציע קרב לכל מתאבק שירצה להילחם נגדו.
מאז זכה סינה באליפות ארצות הברית חמש פעמים ובאליפות ה-WWE מספר שיא של 17 פעמים.
זכייתו הראשונה הייתה ברסלמניה 21 מול ג'ון "בראדשו" לייפילד.
הוא זכה גם באליפות הזוגות ארבע פעמים (עם שון מייקלס, בטיסטה, המיז ודייוויד אוטונגה) והיה אלוף העולם במשקל כבד שלוש פעמים.
2002-2003 הופעת בכורה, יריבויות ראשונות Doctor Of Thuganomics
ב-25 ביוני 2002, ג'ון סינה ערך את הופעת הבכורה שלו בקרב מול קורט אנגל, ואף על פי שהפסיד עשה רושם הן על הקהל והן על הנהלת הארגון.
באירוע Vengeance, סינה ניצח את כריס ג'ריקו בהצמדה.
באוקטובר של אותה השנה, סינה ובילי קינדמן התמודדו באליפות הזוגות אך כשלו והודחו כבר בסיבוב הראשון.
שבוע לאחר מכן, סינה האשים את קינדמן שבגד בו, ובכך הפך בפעם הראשונה לדמות "רעה".
במהלך פרק של Smackdown, סינה התחפש לראפר ואנילה אייס ועשה ראפ במהלך השידורים של WWE.
משם נולדה הדמות "Doctor Of Thuganomics" שהפכה אותו במהרה לפופולרי.
במהלך הכניסה, השיר שלו השתנה ל"Thug Life" כאשר סינה מסתובב עם גופיות כדורסל, שרשרת ברזל ואגרופנים על כל אחד מהידיים (ביד ימין THUG בשמאל LIFE).
בשנת 2003, סינה היה הטוען לכתר לאליפות ה-WWE לאחר שניצח את אדי גררו, אנדרטייקר וכריס בנואה.
באירוע הבאקלאש, סינה הפסיד לברוק לסנר ולא זכה באליפות.
הוא נלחם נגד קורט אנגל והפסיד בהכנעה.
נכון להיום (2024), זו הפעם היחידה שג'ון סינה הפסיד קרב לאחר שנכנע.
בנובמבר של אותה השנה, סינה ניצח את ריי מיסטריו וקיבל את האופציה להצטרף לקבוצה של ברוק לסנר לקראת הקרב ב'סדרת ההישרדות' מול קבוצת קורט אנגל.
ג'ון החליט לסרב להצעה, ועל כן קבוצת לסנר תקפה אותו.
בכך ג'ון סינה חזר להיות דמות "טובה".
2004-2005 אלוף ארצות הברית - סינה נכנס לקרב הרויאל ראמבל הראשון שלו בשנת 2004, בכניסה מספר 28 אך הודח לאחר 7 דקות על ידי אלוף ארצות הברית ביג שואו.
ההדחה הובילה ליריבות בין סינה לשואו, וקרב על אליפות ארצות הברית ברסלמניה של אותה השנה.
בקרב, זכה סינה באליפות ארצות הברית לאחר שניצח את ביג שואו ברסלמניה 20 ובכך זכה באליפות הראשונה שלו ב-WWE.
ומאחר שנפצע האליפות הועברה לידי בוקר טי.
ב-3 באוקטובר 2005, ניצח סינה את בוקר טי וזכה באליפות שוב אך ב-3 במרץ, אורלנדו ג'ורדן ניצח את סינה והאליפות נלקחה מידיו.
2005 יריבות עם JBL, כריס ג'ריקו, חידוש היריבות עם קורט אנגל, אלוף ה-WWE בפעם הראשונה
לאחר שהפסיד את אליפות ארצות הברית לאורלנדו ג'ורדן, סינה שם את עיניו על אליפות ה-WWE, שם האלוף המכהן הוא JBL.
הוא איתגר אותו לקרב על התואר ברסלמניה 21, ניצח, והיה לאלוף ה-WWE בפעם הראשונה בקריירה שלו.
באירוע יום הדין, סינה אותגר על ידי JBL לקרב "אני נכנע" בו סינה ניצח ובכך הסתיימה היריבות ביניהם.
לאחר האירוע, במהלך דראפט 2005, ג'ון סינה עבר בבחירה הראשונה מ-Smackdown ל-Raw, ואיתו אליפות ה-WWE.
סינה הצליח לשמור על התואר בקרבות מול כריס ג'ריקו וכרסיטיאן (באירוע 'נקמה').
שבוע לאחר הקרב, ג'ריקו תקף את סינה במהלך קרב בו היה שופט אורח, וקרב נקבע ביניהם לסאמרסלאם, בו סינה ניצח.
שבוע לאחר מכן נאבקו סינה וג'ריקו בקרב שהמנצח עוזב את WWE, בו ידו של סינה הייתה שוב על העליונה, והיריבות עם ג'ריקו הסתימה.
אז התעוררה יריבות חדשה-ישנה עם קורט אנגל.
השניים נאבקו באירוע בלתי נסלח (unforgiven) בו אנגל ניצח, אבל בעקבות פסילה סינה שמר על התואר.
באירוע סדרת ההישרדות, סינה ניצח את אנגל ושמר על התואר.
2006 יריבות עם אדג', זכיות נוספות באליפות ה־WWE
ב-8 בינואר 2006 באירוע "New Year's Revolution" סינה הצליח לשמור על התואר בקרב "Elimination Chamber": אך לאחר הקרב הודיע וינס לסינה כי יש עוד קרב שעליו להתמודד בו (למעשה בקרב זה, אדג' פדה את מזוודת ה"כסף בבנק" שבו זכה ברסלמניה אשתקד).
סינה תשוש בעקבות הקרב הקודם ומדמם, הפסיד לאדג' ואיבד את האליפות.
בכך כהונתו הראשונה הסתיימה לאחר 280 יום.
שלושה שבועות לאחר מכן, באירוע הרויאל ראמבל 2006, סינה זכה באליפות בחזרה לאחר שניצח את אדג'.
ברסלמניה 22, סינה ניצח את טריפל H ושמר את האליפות.
באירוע ECW One Night Stand שהתקיים ב-11 ביוני 2006, הפסיד סינה את האליפות לרוב ואן דאם (בקרב זה רוב ואן דאם פדה את מזוודת ה"כסף בבנק" שלו) בקרב אמוציונלי באצטדיון הישן של ארגון ה-ECW.
הקהל המרדני והאגרסיבי הוא זה שהפך את הקרב לבלתי נשכח, ובמיוחד זכור משם השלט "אם סינה מנצח, אנחנו משתוללים" (If Cena Wins, We Riot), שזכה מאז לווריאציות רבות במעמדים שונים.
בכך סינה סיים את כהונתו לאחר 133 ימים.
בחודש יולי, אדג' ניצח את האלוף רוב ואן דאם בקרב שכלל גם את סינה וזכה באליפות.
לפני סאמרסלאם 2006, היריבות של אדג' וסינה הפכה לאישית יותר, כאשר אדג' הגיע לביתו של סינה וסטר לאביו בפניו.
באותו האירוע (אף על פי שהיה בעיר הולדתו של סינה) סינה הפסיד.
באירוע Unforgiven סינה ואדג' נאבקו בפעם האחרונה, הפעם בעיר הולדתו של אדג', בטורונטו שבקנדה בקרב TLC.
סינה ניצח בקרב לאחר שביצע את מהלך הסיום שלו על אדג' מקצה הסולם על שתי שולחנות.
לאחר שהיריבות עם אדג' הסתיימה, פתח סינה ביריבות עם אומאגה.
באירוע "New Year's Revolution" 2007 ניצח סינה וברויאל ראמבל ניצח אותו בקרב "האדם האחרון שעומד"
2007 אלוף הזוגות, יריבות עם רנדי אורטון ופציעה
יום לאחר הרויאל ראמבל 2007, סינה ושון מייקלס ניצחו את Rated-RKO (אדג' ורנדי אורטון) ובכך זכו באליפות העולם לזוגות.
הניצחון זיכה את סינה בזכייה הראשונה שלו באליפות הזוגות, והפך אותו לאלוף שמחזיק בשתי אליפויות בו זמנית.
ב-2 באפריל בפרק של Raw, לאחר שהפסיד נגד סינה ברסלמניה 23, שון מייקלס בגד בסינה.
במהלך קרב באטל רויאל על אליפות הזוגות, השליך מייקלס את סינה מעל חבל הזירה העליון ובכך גרם לפסילתם והם הפסידו את האליפות.
ב-2007, קאלי הגדול ואומגה לא הצליחו לנצח את ג'ון סינה ואליפות ה-WWE נשארה בידיו.
לאחר מכן, סינה פתח ביריבות נגד רנדי אורטון.
כאשר סינה ניצח את אורטון בסאמרסלאם.
באירוע Unforgiven, סינה הפסיד בפסילה, אך שמר על התואר.
ב-2 באוקטובר 2007, במהלך קרב נגד מר קנדי, סינה נפצע בשריר החזה הגדול, לאחר הקרב (בו סינה ניצח), תקף אורטון את סינה.
ביום למחרת, בשידור של התוכנית ECW הודיע יו"ר ה-WWE וינס מקמהון כי סינה אכן נפצע וייאלץ לעבור ניתוח, בכך סינה סיים את כהונתו לאחר 380 יום (תקופת הכהונה הארוכה ביותר בקריירה שלו).
2008–2010 זכייה ברויאל ראמבל, מרדף אחרי אליפות ה־WWE
ברויאל ראמבל 2008 שב סינה במפתיע, כאשר נכנס אחרון (מספר 30) וזכה ברויאל ראמבל לאחר שהדיח את טריפל אייץ'.
אך בראסלמניה הפסיד לראנדי אורטון בקרב משולש עם טריפל אייץ'.
סינה ניסה שוב לזכות בתואר אך ללא כל הצלחה באירוע שלאחר מכן בבאקלאש בקרב מרובע הדחות שכלל בתוכו את JBL, רנדי אורטון וטריפל אייץ'.
סינה הדיח את JBL אך הודח בידי אורטון.
בעקבות זאת JBL וסינה הפכו ליריבים שוב וסינה ניצח אותו באירועים של יום הדין 2007 ו-Extreme Rules: One Night Stand בקרב "מי שמדמם ראשון" והפסיד בקרב רחוב באירוע The Great American Bash שסיים את היריבות ביניהם.
קצת לפני סאמרסלאם, ג'ון סינה ודייב בטיסטה נקלעו לריב, לאחר שג'ון פגע בטעות בדייב, בעקבות כך התחילה ביניהם יריבות.
במהלך היריבות ניצחו בטיסטה וסינה באליפות הזוגות לאחר שניצחו את טד דיביאסי וקודי רודס, אך הפסידו את התואר שבוע לאחר מכן.
נקבע קרב ביניהם באירוע סאמרסלאם.
בקרב, סינה עלה לחבל העליון על מנת לבצע מהלך מזוהה עמו אך בטיסטה תפס את סינה באוויר והטיח אותו בעוצמה עם מהלך הסיום שלו.
בסופו של הקרב, סינה הפסיד.
לאחר הקרב נודע כי סינה סבל פריצת דיסק בצווארו, שבגינה עבר ניתוח והדבר עיכב את חזרתו להתמודדות על האליפות.
סינה היה אמור לקחת חלק באירוע Unforgiven בערבוב האליפות, אך ריי מיסטריו החליף אותו בגלל הפציעה.
באוקטובר 2008, נודע כי סינה יחזור באירוע עם חזרתו מפציעה בסדרת ההישרדות בנובמבר 2008. זכה סינה באליפות העולם במשקל כבד מידי כריס ג'ריקו בפעם הראשונה בקריירה (בכך סינה הפך להיות אלוף עולם בפעם ה-4).
סינה שמר על התואר גם באירוע ארמגדון חודש לאחר מכן באירוע רויאל ראמבל, לאחר שניצח את JBL.
באירוע תא ההדחות, אדג' תקף את קופי קינגסטון, ניצח ותפס את מקומו.
סינה נכנס אחרון לקרב אך הודח לאחר דקה ו-26 שניות, לאחר מהלכי סיום של כריס ג'ריקו, ריי מיסטריו ואדג', והפסיד את התואר.
ברסלמניה 25, סינה ניצח את אדג' וביג שואו בקרב משולש ובכך זכה באליפות.
במהלך הקרב, סינה ביצע את מהלך הסיום שלו על ביג שואו ואדג' בו זמנית, מהלך זה זכה לשבחים רבים ותדהמה בקרב האוהדים והמתאבקים.
חודש אחרי רסלמניה ג'ון סינה הפסיד את אליפותו לאדג' בבאקלאש בקרב "האדם שעומד אחרון", לאחר התערבות של ביג שואו.
בעקבות כך סינה ושואו נכנסו ליריבות בו סינה ניצח ביום הדין של אותה שנה ובאירוע Extreme Rules בקרב הכנעה.
יריבות מחודשת עם רנדי אורטון ואלוף ה-WWE
לאחר שהיריבות עם ביג שואו הסתיימה, סינה שם מול עיניו את המטרה הברורה והיא אליפות ה-WWE.
בעקבות פציעה שבטיסטה (שזכה באליפות ה-WWE באירוע Extreme Rules) נקבע קרב מרובע על אליפות ה-WWE ב-RAW, בו השתתפו גם ביג שואו, טריפל אייץ' ורנדי אורטון, בו אורטון ניצח.
באירוע של ליל האלופים של אותה שנה, בקרב משולש על התואר שכלל גם את טריפל אייץ', סינה הפסיד ואורטון שמר על התואר.
באירוע של Summerslam סינה הפסיד שוב לאורטון.
לאחר האירוע, סינה לא אמר נואש ואתגר את אורטון לקרב 'אני נכנע' על האליפות באירוע Breaking Point, סינה ניצח את אורטון וזכה באליפות ה-WWE.
בקרב החוזר על האליפות, באירוע Hell In A Cell סינה ואורטון התחרו על התואר בקרב Hell In A Cell בו סינה הפסיד את התואר.
הקרב האחרון בין השניים היה באירוע Bragging Rights בקרב 'איש הברזל' IRON MAN שנמשך 60 דקות וללא חוקים ופסילות, בו סינה ניצח את אורטון 6-5 בתוצאה הסופית וזכה בתואר בפעם ה-6 בקריירה שלו והפך להיות אלוף עולם בפעם ה-8).
לאחר שהיריבות עם אורטון הסתיימה, נתקל סינה ביריב חדש שיימוס, שזכה בקרב 'באטל רויאל' על מנת להיות הטוען לתואר באירוע TLC: שולחנות, סולמות וכיסאות בקרב שולחנות.
באירוע, שיימוס הימם את סינה וזכה בתואר.
2010 - אלוף ה-WWE, יריבות עם בטיסטה ו'הנקסוס'
לאחר שהפסיד את התואר, סינה נכנס לקרב הרויאל ראמבל השנתי במספר 19 והדיח 4 משתתפים, למרות זאת סיים במקום ה-2 לאחר שהודח על ידי הזוכה אדג'.
סינה זכה באליפות ה-WWE בקרב תא ההדחות, שכלל את טריפל H, רנדי אורטון, שיימוס, קופי קינגסטון וטד דיביאסי הבן, אך הפסיד אותה כעבור כמה דקות לבטיסטה בעקבות התערבות של וינס מקמהן (שנתן לבטיסטה את הקרב כ"צ'ופר" על העזרה שנתן לוינס כשתקף את ברט הארט).
בראסלמניה 26 ניצח סינה את באטיסטה וזכה באליפות בפעם ה-, סינה החל ביריבות נגד "הנקסוס".
בסאמרסלאם 2010, צוותו של סינה ניצח את "הנקסוס".
כמה שבועות לאחר מכן, ג'ון סינה הפך לחבר ב"נקסוס", אך עזב לאחר זמן מה והוחלט כי וייד בראט, המנהיג של "הנקסוס", ילחם מול סינה ב-TLC.
באירוע זה, סינה ניצח את וייד בראט ובכך הסתיימה היריבות בין השניים.
סינה ניצח את המיז ואת ג'ון מוריסון בקרב כלוב, ניצחון שהוביל להענקת תואר אליפות ה-WWE.
לקראת אירוע כסף בבנק, שבו היה אמור סינה להגן על תוארו מול סי.
פאנק, שסיים את חוזהו בסיום אותו מופע, הבטיח וינס מקמהן לסינה כי אם יפסיד בקרב ויתן לפאנק לצאת עם החגורה הוא יפוטר.
סינה אכן הפסיד לפאנק את התואר, אך למחרת ב-Raw, רגע לפני שמקמהן פיטר את סינה באופן רשמי נכנס לזירה טריפל H בחליפת עסקים והודיע לוינס כי דריקטריון החברה החליט להדיח אותו מתפקידו כיו"ר, אותו אייש טריפל H בעצמו.
האחרון הודיע גם כי סינה לא יפוטר.
שבוע לאחר מכן נערך גמר אליפות ה-WWE בין ריי מיסטריו למיז, שאותו ניצח מיסטריו.
מאוחר יותר הודיע טריפל H כי סינה יקבל קרב חוזר על התואר עוד באותו הערב.
סינה ניצח בקרב וזכה באליפות בפעם התשיעית.
בסאמרסלאם סינה הפסיד ל-CM פאנק כתוצאה מטעות שופט.
אחר כך נכנס קווין נאש וביצע את מהלך הפאוורבומב על CM פאנק, ואלברטו דל ריו פדה את מזוודת ה"כסף בבנק" וזכה באליפות ה-WWE.
ב-Raw לאחר מכן סינה הביס את CM פאנק בקרב על אפשרות לאליפות ה-WWE.
בלילה של אלופים ג'ון סינה הביס את אלברטו דל ריו והחזיר לעצמו את התואר בפעם ה-10 בקריירה שלו.
בדצמבר 2011 בתוכנית הספיישל של פרסי הסלאמי ב-Raw, קיין חזר באופן מפתיע עם מסיכת הברזל האדומה ותקף את סינה.
לאחר שבוע, הוא חזר ותקף אותו פעם נוספת.
שבוע אחרי הוא הסביר שהוא תקף את סינה, מכיוון שהמוטו שלו זה להתעלות מעל השנאה, ושלדעתו לא צריך לעשות זאת.
הוא גרם לשונאי סינה לומר "סינה מגעיל".
לאחר מכן הוא תקף בשתי תוכניות של Raw את זאק ריידר ואת סינה.
ברויאל ראמבל נלחם מול קיין והקרב נגמר ללא תוצאה, מפני שהם נשארו בחוץ יותר מ-10 שניות.
בתוכנית Raw יום אחרי הוא תקף את קיין וגרם לקיין לברוח מהקהל ולבסוף הקהל עודד את סינה.
שבוע לאחר מכן בתוכנית Raw נקבע קרב בינו לבין קיין באירוע תא ההדחות בקרב אמבולנס.
בתוכנית שנערכה שבוע לאחר מכן בראו ניסה קיין ללכוד את איב טורס, החברה של זאק, בתוך אמבולנס.
סינה הגיע לאזור והצליח לעזור לה להיחלץ משם.
מתוך פחד נישקה איב את סינה וזה התפרש בעיני ריידר כבגידה ובעיני סינה כעוד תחבולה של קיין לגרום לסינה להישאר בודד מחברים ולאמץ את השנאה, ובסוף התוכנית הגיח קיין והשליך את ריידר בכיסא הגלגלים אל מחוץ לבמת הכניסה ופצע אותו.
באירוע תא ההדחות הביס סינה את קיין תוך כדי שהוא מבצע את מהלך ה-AA מאמבולנס לתוך מכולה ומשם גרר סינה את קיין לאמבולנס וניצח בקרב.
יום לאחר רסלמניה 27, סיכמו סינה ודה רוק על קרב ברסלמניה 28. במשך שנת 2011 סינה היה במרכזו של עימות בין שני חלקים של הקהל - הקהל הבוגר שהכיר ואהב את הרוק כשהיה בשיאו, והקהל הצעיר שמכיר רק את סינה ואוהב אותו.
בנובמבר, באירוע סדרת ההישרדות סינה ודה רוק נלחמו יחדיו נגד המיז ו-R טרות'.
במהלך הקרב נוצרו עימותים בין השניים ובסוף הקרב, דה רוק ביצע על סינה את מהלך הרוק בוטום.
לאחר האירוע תא ההדחות, החלו סינה ודה רוק להתכתש ביניהם לקראת רסלמניה.
בתוכנית Raw שהתקיימה ב-12 במרץ, סינה לעג לדה רוק באמצעות הופעה כמו בתחילת דרכו שגילם בדמות ראפר, ואילו רוק לגלג בחזרה על סינה באמצעות שירי ראפ.
ברסלמניה 28, בקרב המרכזי שהתקיים בין סינה לבין דה רוק, סינה הפסיד בקרב.
ג'ון סינה זכה ברויאל ראמבל 2013, בעוד שדה רוק הביס את CM פאנק וזכה באליפות ה-WWE, ולאחר מכן נקבע שברסלמניה 29 דה רוק יגן על האליפות נגד ג'ון סינה.
ג'ון סינה הביס את רוק וזכה באליפות.
לאחר מכן, הם לחצו ידיים וסיימו את הסכסוך ביניהם.
יריבות נגד ברוק לסנר, ג'ון לאורנייטיס וביג שואו
בתוכנית שלאחר רסלמניה, סינה דיבר על הפסדו ובאמצע נשמעה מוזיקת הכניסה של ברוק לסנר.
ברוק נכנס לבמה וביצע על סינה את מהלך הסיום שלו המכונה "F5".
שבוע לאחר מכן, סינה ולסנר התקוטטו אחד עם השני ולכן רוב מתאבקי ה-WWE נאלצו לעצור אותם מלפצוע זה את זה.
בקרב המרכזי של אותה תוכנית, ניצח סינה את דייוויד אוטנגה.
לאחר הקרב, תקף לסנר את סינה פעם נוספת.
סינה ולסנר נלחמו זה מול זה באירוע חוקי אקסטרים בקרב שנחשב בעיני רבים לטוב ביותר של שנת 2012, ובסופו ג'ון סינה ניצח באמצעות מהלך הסיום שלו על מדרגות הברזל.
בתוכנית Raw, שבוע אחרי האירוע, סינה הפסיד בקרב ללורד טנסאי והקרב בינו לבין לסנר שונה לקרב חוקי אקסטרים.
בסוף התוכנית Raw שבוע לאחר מכן, סינה ולסנר חתמו חוזה לקרב ביניהם ואם לסנר מנצח בקרב, סינה מחויב לפרוש מה-WWE.
שבוע לאחר מכן, סינה הגיע לתוכנית עם גבס בידו.
ג'ון לאורנייטיס ולורד טנסאי תקפו את סינה ולאורנייטיס הודיע שבאירוע Over The Limit 2012 הוא ילחם נגד סינה.
ב-Over The Limit 2012, סינה נלחם נגד לאורנייטיס, אך הפסיד בשל התערבות של ביג שואו בקרב.
בעקבות ההתערבות של ביג שואו, נקבע בינו לבין סינה קרב כלוב לאירוע No Way Out 2012 בתנאי שאם סינה מנצח, לאורנייטיס מפוטר מתפקידו כיושב הראש של Raw.
באירוע ניצח סינה את ביג שואו באמצעות בריחה מהכלוב ועזרה של כמה מתאבקים נוספים, מה שגרם לפיטוריו של לאורנייטיס על ידי יושב הראש של ה-WWE, וינס מקמהן.
מר כסף בבנק לשנת 2012
לאחר היריבות נגד לאורנייטיס וביג שואו נקבע שבאירוע כסף בבנק ילחם סינה בפעם הראשונה בהיסטוריה בקרב כסף בבנק, שהמנצח בקרב זוכה בחוזה לאליפות ה-WWE, קרב על אליפות ה-WWE בכל זמן ובכל מקום.
בנוסף, בקרב זה השתתפו כריס ג'ריקו, הביג שואו, קיין והמיז.
בקרב זה סינה אכן ניצח וקיבל הזדמנות לקרב על אליפות ה-WWE בכל זמן ומקום שהוא רוצה בתוקף לשנה.
סינה הודיע בטוויטר מספר שעות לפני הפרק של Raw שיש לו הודעה חשובה, וההודעה הייתה שהוא יפדה את המזוודה בפרק האלף של Raw בקרב ישר והוגן מול CM פאנק על אליפות ה-WWE.
באמצע הקרב פרץ ביג שואו לזירה ותקף את סינה ו-CM פאנק לא התערב.
לאחר מכן, ביג שואו יצא מהזירה והלך ואז פאנק התלבט אם להצמיד את סינה לספירת שלוש והוא עשה זאת, אך סינה חמק מהפסד והשתלט על הקרב.
אולם ביג שואו תקף אותו בשנית והקרב הופסק כתוצאה מפסילה שהשאירה את פאנק אלוף.
סינה הפך למתאבק הראשון שלא זכה באליפות כלשהי מפדיית מזוודת הכסף בבנק.
בתוכנית של Raw שבוע לאחר מכן, נקבע קרב בין סינה לבין ביג שוא, שהמנצח בו יילחם נגד CM פאנק על אליפות ה-WWE באירוע סאמרסלאם.
באמצע הקרב, ביג שואו זרק את סינה על פאנק (שהיה באותו זמן בשולחן השדרנים) ואז ביג שואו הכניס את סינה לזירה ופאנק הפריע לקרב ותקף את שניהם.
פאנק אמר שהוא לא יילחם נגד אף אחד מהם.
AJ לי, יושבת הראש של התוכנית Raw הכריזה כי CM פאנק יצטרך להילחם נגד שניהם.
בסאמרסלאם 2012, CM פאנק ניצח את ג'ון סינה ואת ביג שואו ושמר על אליפות ה-WWE בידיו.
יריבות עם CM פאנק, רייבאק ודולף זיגלר
לאחר סאמרסלאם, החל פאנק לדרוש כבוד מכל עולם ה-WWE ובמיוחד מג'ון סינה, בגלל היותו אלוף ה-WWE תקופה ממושכת.
העניין כלל גם תקיפות ופגיעות בחבר היכל התהילה והשדר ג'רי לולר, כמו כן גם עלבונות כלפי ברט הארט ורודי פייפר.
סינה הטיח בפאנק שהוא מתנהג בצורה מתנשאת ומזלזלת כלפי אחרים בגלל היותו אלוף ה-WWE, אך בו זמנית הוא מצפה שכולם יכבדו אותו וישתחוו לו.
סינה הבטיח לפאנק שאם ינצח אותו באירוע לילה של אלופים שהתקיים בעיר מגוריו של סינה, בוסטון שבמסצ'וסטס, אז יזכה לכבוד הראוי לו.
בינתיים לקראת הקרב החליט פאנק לחבור לפול היימן, שהיה המייצג של ברוק לסנר.
הקרב עצמו הסתיים בתיקו לאחר בדיקה שנערכה, ובה נראה ששני המתאבקים היו מוצמדים לרצפה לאחר מהלך "סופלקס" אחורי של סינה לפאנק (למרות הניצחון שניתן בתחילה לסינה), ולכן פאנק נשאר האלוף.
לאחר מכן, וינס מקמהן החליט על קרב גיהנום בכלוב של פאנק מול רייבאק או ג'ון סינה, ולבסוף נבחר רייבאק.
בקרב פאנק ניצח על פי החלטת השופט בראד מדוקס.
באירוע סדרת ההישרדות נקבע קרב משולש על אליפות ה-WWE בין רייבאק, ג'ון סינה ו-CM פאנק.
בקרב רייבאק תקף את סינה ועמד לנצח, אך באמצע הקרב שלישיית "המגן" תקפו את רייבאק והטיחו אותו על שולחן השדרנים.
פאנק חזר לזירה והצמיד את סינה לניצחון.
באותה תקופה היו שמועות ש-AJ וג'ון סינה במערכת יחסים.
באחד הפרקים של Raw, דולף זיגלר תקף את סינה וכמעט גרם לקרע בשריר המיניסקוס של סינה.
לבסוף, זיגלר תקף אותו פעם נוספת ופצע אותו קלות.
בפרק של סמאקדאון סינה תקף את זיגלר כאשר הוא נכנס לזירה.
הוחלט לקיים קרב בין השניים כדי לראות מי הטוב ביותר מבין השניים.
לאחר ניצחונו של סינה נקבע קרב נוסף ביניהם באירוע TLC: שולחנות, סולמות וכיסאות כאשר מזוודת הכסף בבנק של זיגלר מונחת על הפרק בקרב סולמות.
קרב זה נקבע מפני שהייתה יריבות בין השניים ורייבאק פצע והשבית את אלוף ה-CM ,WWE פאנק.
באירוע TLC: שולחנות, סולמות וכיסאות זיגלר ניצח ושמר את מזוודת הכסף בבנק אצלו.
כמה ימים לאחר האירוע, סינה ושיימוס נלחמו בקרב זוגות מול זיגלר וביג שואו בתוכנית סמאקדאון.
בקרב לא התקבלה הכרעה כאשר שואו ושיימוס יצאו מהזירה שהם רבים, וסינה הותקף על ידי ביג אי לנגסטון.
AJ נכנסה לזירה ונישקה את זיגלר, ולכן הקרב לא הוכרע.
בתוכנית Raw לאחר מכן, באירוע "פרסי הסלאמי", וסינה זכה בשני פרסים: נשיקת השנה (עם AJ) וכוכב השנה.
את פרס כוכב השנה הוא החליט לתת לריק פלייר ואמר בתגובה, כי הוא נותן לפלייר את הפרס מתוך כבוד לדמותו ולמתאבק הגדול שהיה בזמנו.
לאחר מכן בתוכנית מיוחדת לחג המולד בעקבות כך שאלברטו דל ריו דרס את מייק פולי המחופש לסנטה קלאוס, נקבע קרב בין דל ריו לבין סינה.
במהלך הקרב, סינה הותקף על ידי עוזרו האישי של דל ריו, ריקארדו רודריגז.
מייק פולי, המחופש לסנטה, הגיע ותקף את רודריגז, וביצע את מהלך הסיום שלו על דל ריו.
בעקבות כך סינה ביצע את מהלך הסיום שלו, ה-AA על דל ריו, הצמיד אותו לספירת שלוש וניצח.
בפרק מיוחד לקראת 2013, סינה הוזמן להרים כוסית עם דולף זיגלר ו-AJ לכבוד 2013, אך הם עבדו עליו.
סינה בתגובה צחק עליהם ואיחל שנה טובה לכולם.
זכייה בקרב הרויאל ראמבל ויריבות עם "המגן"
ברויאל ראמבל 2013 זכה סינה בקרב הרויאל ראמבל בפעם השנייה בקריירה שלו לאחר שהעיף את רייבאק מהזירה.
בפרק של Raw לאחר יום סינה אמר: "אני יודע שברסלמניה 2013 או CM פאנק או הרוק, אחד מהשניים, יהיה אלוף ה-WWE, שאת שניהם אין לי סיכוי לנצח.
אך אני בוחר להתאבק ברסלמניה מול אלוף ה-WWE".
לאחר דבריו של סינה הוא הותקף על ידי שלישיית "המגן" ("The Shield"), שנחשפו כעובדים עבור פול היימן, שהוא המייצג של CM פאנק.
ב-Raw שבוע אחר כך סינה, שיימוס ורייבאק דרשו קרב מול "המגן",לו נאלצו לחכות עד ל-Raw שבוע לאחר מכן.
באירוע "תא ההדחות" 2013 סינה, רייבאק ושיימוס נלחמו נגד ה"מגן" בקרב שלישיות אך הפסידו.
רסלמניה 29 ויריבות נגד דה רוק
כשג'ון סינה נאם ב-Raw לאחר האירוע "תא ההדחות", התפרץ באמצע CM פאנק וליכלך על סינה.
סינה בתגובה קבע קרב ל-Raw שבוע אחר כך ומי שמנצח באותו הקרב ילחם נגד דה רוק באירוע רסלמניה 29. בסוף הפרק של Raw הרוק שינה את המראה של אליפות ה-WWE.
בזמן שהרוק דיבר הוא טען שאליפות ה-WWE נראית כמו צעצוע.
לבסוף הרוק ביקש שייקחו את החגורה הקודמת להיכל התהילה של ה-WWE ולבסוף כשסינה נכנס לזירה התברר כי CM פאנק לקח את החגורה הישנה ותקף בה את סינה.
לבסוף פאנק ומייצגו, פול היימן, עמדו באותה הזירה עם סינה והרוק כאשר פאנק מניף את החגורה הישנה באוויר מול סינה ודה רוק.
ב-Raw סינה ניצח את פאנק ונקבע שסינה ילחם נגד הרוק ברסלמניה 29 על אליפות ה-WWE.
ברסלמניה 29 ג'ון סינה הביס את הרוק לאחר קרב של 24 דקות אחרי שביצע עליו את תרגיל הסיום שלו, AA, וזכה באליפות ה-WWE בפעם ה-11 בקריירה שלו.
זכייה באליפות ה-WWE ויריבות נגד רייבאק ו"המגן"
סינה שמר על אליפות ה-WWE כפי שהרוק יצר אותה, אך עם כמה שינויים קלים.
הוא ציפה את האליפות באבני חן ושינה את השוורים בצידי החגורה, למשפט המזוהה אליו, You Can't See Me.
סינה בא ודיבר על הקרב ובאמצע הגיע מארק הנרי ואיתגר את סינה לקרב ב-Raw.
סינה הסכים וניצח בקרב כתוצאה מספירת חוץ.
אחרי הקרב הגיע רייבאק ועזר לסינה לברוח מהנרי אך רייבאק תקף את סינה לפתע.
שבוע אחר כך הסביר רייבאק את התקיפה המפתיעה וטען שכאשר "המגן" תקפו אותו, סינה לא הציל אותו, וכ"המגן" תקפו את סינה, הוא עזר לו לברוח.
סינה ביקש מרייבאק שיעשה מעשה שיצדיק קרב אליפות נגדו, ואז "המגן" באו לתקוף את סינה ורייבאק עזב את הזירה.
ב-22 באפריל, בתוכנית Raw שהתקיימה באנגליה, רייבאק וסינה מתעמתים מילולית בנוכחות מתאבק העבר מיק פולי.
אחרי העימות, "המגן" פרצו לאולם והחלו לתקוף את רייבאק ואז סינה הגיע עם כיסא והבריח אותם מהזירה ולאחר מכן הוא ביצע על רייבאק את תרגיל הסיום שלו, ה-AA.
באותו ערב, נקבע קרב לאירוע "חוקי אקסטרים", בין סינה לרייבאק על אליפות ה-WWE.
שבוע אחר כך, ב-29 באפריל, ב-Raw, "המגן" נלחמו נגד צמד Hell No (קיין ודניאל בריאן) יחד עם סינה, ו"המגן" ניצחו בקרב.
ב-6 במאי, בתוכנית Raw, קיין נלחם נגד רייבאק והפסיד לו, ואחרי הקרב "המגן" נכנסו לאולם כשקיין מחוסר הכרה, ואז דניאל בריאן וג'ון סינה נכנסים מהר לזירה ורייבאק עוזב את הזירה ומשאיר אותם להתמודד לבד נגד "המגן" אבל אז רייבאק חוזר לזירה עם כיסא עוזר לסינה ולבריאן להכות את "המגן".
רייבאק תוקף את ג'ון סינה בפתאומיות וסינה נופל ורייבאק עמד על סינה.
ב-Raw, ב-13 במאי, סינה חבר בשנית עם צמד Hell No (קיין ודניאל בריאן) והם ניצחו את "המגן" כתוצאה מפסילה של "המגן".
באירוע "חוקי אקסטרים" ג'ון סינה נלחם נגד רייבאק בקרב "האחרון שעומד" אך הקרב הסתיים ללא תוצאה מכיוון ששניהם נפצעו ולא קמו לאחר 10 שניות.
לאחר שבוע, סינה התחרה מול קרטיס אקסל, לקוחו החדש של פול היימן, והפסיד מהתערבות של רייבאק.
שבוע לאחר מכן הפסיד עוד פעם לאקסל.
אחרי "חוקי אקסטרים" הוכרז כי רייבאק וסינה ילחמו שוב באירוע פייבאק.
קרב זה נקבע כקרב "שלושה מדורי גיהנום" הכולל קרב חוטבי עצים, קרב שולחנות וקרב אמבולנס.
באירוע זה, במערכה אחת של חוטבי העצים, רייבאק ניצח ואילו ג'ון סינה ניצח בקרב השולחנות ובקרב האמבולנס, על ידי ביצוע תרגיל הסיום ה(AA) על גג האמבולנס, מה שהוביל לשבירת גג האמבולנס וכניסתו של רייבאק אליו.
סינה ניצח פעמיים מתוך השלוש ושמר על התואר.
ב-17 ביוני בתוכנית Raw, מארק הנרי שיקר שהוא פורש בגלל פציעתו ומפני שהוא לא זכה באליפות ה-WWE ואחר כך ג'ון סינה הגיע לזירה וחיבק אותו ואז הנרי תפס אותו וביצע עליו את תרגיל הסיום שלו ובין השניים נקבע קרב לאירוע "כסף בבנק".
באירוע זה ניצח ג'ון סינה את מארק הנרי על ידי תרגיל הסיום STF.
ב-15 ביולי, יום לאחר האירוע "כסף בבנק" 2013, לג'ון סינה נאמר ב-Raw שהוא צריך לבחור את היריב שלו לקרב על אליפות ה-WWE בסאמרסלאם 2013. ולבסוף על פי רצון הקהל בחר סינה בדניאל בריאן כיריב שלו.
ב-18 באוגוסט, באירוע סאמרסלאם 2013, סינה הפסיד את אליפות ה-WWE בקרב נגד דניאל בריאן שבו השופט המיוחד היה טריפל H.
לאחר מספר דקות המחזיק במזוודת "כסף בבנק" של Raw, רנדי אורטון, פדה את המזוודה על דניאל בריאן וזכה באליפות ה-WWE.
יום למחרת סינה אמר שהוא ייעדר למשך כחודשיים עד שלושה חודשים בגלל פציעה במרפק.
יריבות נגד אלברטו דל ריו
בתוכנית Raw שהתקיימה יום לאחר האירוע באטלגראונד, הכריזה ויקי גאררו על חזרתו של ג'ון סינה בקרב שבו ילחם סינה נגד אלוף העולם במשקל כבד, אלברטו דל ריו, בקרב "גיהנום בכלוב" על אליפות העולם במשקל כבד.
ב-28 באוקטובר, באירוע "גיהנום בכלוב", הוא זכה באליפות העולם במשקל כבד בפעם השלישית.
בתוכנית Raw שהתקיימה יום לאחר האירוע סדרת ההישרדות 2013, אתגר סינה את רנדי אורטון לקרב על שתי האליפויות, אליפות העולם במשקל כבד ואליפות ה-WWE.
לאחר מכן התברר שבאמצע סדרת ההישרדות, התבצעה שיחה בין סינה לבין טריפל H וסטפני מקמהן על האפשרות לקרב זה ובעקבות זאת, אורטון נאלץ להסכים להילחם בקרב הזה.
לבסוף הקרב נגמר בכך שרנדי אורטון ניצח בכך שלקח את שתי האליפויות מה שגרם לסינה לאבד את התואר.
ברויאל ראמבל נקבע קרב חוזר בין סינה לאורטון על התואר המשולב.
באירוע רויאל ראמבל 2014, סינה ורנדי אורטון נלחמו בקרב על אליפות ה-WWE העולמית במשקל כבד.
באמצע הקרב, נכנס בריי וויאט וחברי משפחת וויאט האחרים וגרמו לסינה להפסיד.
באירוע "תא ההדחות" נערך קרב על אליפות ה-WWE העולמית במשקל כבד שבו השתתפו דניאל בריאן, שיימוס, כריסטיאן, אנטוניו סזארו, רנדי אורטון וסינה.
באמצע הקרב, שוב בריי וויאט וחברי משפחת וויאט גרמו לסינה להפסיד.
לאחר מכן בתוכנית Raw, נקבע קרב ביניהם לרסלמניה 30. ברסלמניה 30, סינה הביס את בריי וויאט.
ב-"חוקי אקסטרים" 2014, סינה אתגר את בריי וויאט לקרב "כלוב פלדה" שבו סינה הפסיד ובאירוע שהתקיים חודש לאחר מכן, בפייבאק, סינה ניצח את וויאט בקרב "האחרון שעומד".
זכייה באליפות ה-WWE העולמית במשקל כבד
באירוע "כסף בבנק" 2014, נערך קרב סולם על האליפות ובו סינה ניצח וזכה באליפות ה-WWE העולמית במשקל כבד בפעם ה-15 בקריירתו.
יום למחרת, בתוכנית Raw, נקבע כי סינה ילחם בקרב מרובע באירוע באטלגראונד על אליפותו נגד רומן ריינס, קיין ורנדי אורטון.
באירוע זה, סינה הצליח לשמור על האליפות בידיו לאחר שניצח את הקרב.
באירוע סאמרסלאם 2014, ג'ון סינה הפסיד בקרב נגד ברוק לסנר על אליפות ה-WWE העולמית במשקל כבד ובכך האליפות הועברה לידיו של לסנר.
ב-Main Event ב-26 באוגוסט 2014, נקבע קרב חוזר בין השניים על האליפות שיתקיים בלילה של אלופים.
באירוע זה, סינה ניצח את לסנר בפסילה, אך חגורת האליפות לא עברה לידיו בעקבות פסילה זו, מאחר שסת' רולינס ניסה לפדות את מזוודת ה"כסף בבנק" שלו על לסנר וסינה עצר זאת.
באירוע הרויאל ראמבל, סינה התחרה בקרב משולש עבור אליפות ה-WWE במשקל כבד מול מר "כסף בבנק", סת' רולינס, ואלוף ה-WWE במשקל כבד, ברוק לסנר, והוא הפסיד בקרב ובכך לסנר שמר על האליפות.
באירוע פאסטליין, סינה התחרה נגד רוסב והפסיד לאחר שהתעלף.
ברסלמניה 31, סינה ניצח את רוסב וזכה באליפות ארצות הברית בפעם הרביעית והיה הראשון להצמיד ולנצח את רוסב.
במהלך האירוע חוקי אקסטרים, נקבע קרב חדשני מסוג שרשרת רוסית, קרב שבו שני היריבים קשורים אחד לשני באמצעות שרשרת ברזל והדרך היחידה לנצח היא רק בעזרת נגיעה בארבע הפינות של הזירה ברצף, סינה ניצח ובכך שמר על תוארו בתור אלוף ארצות הברית.
במהלך התוכנית Raw, סינה התחרה נגד סת' רולינס, בקרב שבו הוא ניצח לאחר שביצע את תרגיל הסיום שלו AA על רולינס.
לאחר כשבוע, רולינס איתגר את ג'ון סינה לקרב בסאמרסלאם 2015 והקרב אושר על ידי טריפל H וסטפני מקמהן, כשהמנצח בקרב יחזיק גם באליפות ארצות הברית וגם באליפות ה-WWE העולמית במשקל כבד באותו הזמן בפעם הראשונה בהיסטוריה.
בסאמרסלאם, רולינס ניצח את סינה בעזרת התערבותו של ג'ון סטיוארט ובעזרת תרגיל הסיום שלו, פדיגרי.
באירוע לילה של אלופים, נקבע קרב חוזר בין סינה לרולינס על אליפות ארצות הברית וקרב בין רולינס לסטינג על אליפות ה-WWE העולמית במשקל כבד.
ג'ון ניצח את רולינס לאחר שביצע את תרגיל הסיום שלו, ה-AA.
בקרב האחר, רולינס ניצח את סטינג ונשאר אלוף WWE העולמי במשקל כבד.
באירוע גיהנום בכלוב, ג'ון ערך אתגר פתוח על אליפות ארצות הברית, לאחר שג'ון עמד להראות מול מי הוא ילחם, המאמן זב קולטר נכנס עם הקלנועית שלו והודיע שמי שיתחרה מולו הוא אלברטו דל ריו.
האחרון ניצח את סינה בקרב זה וזכה באליפות.
כשהייתה אמורה להיגמר חופשתו של סינה בכריסמס, נערך אתגר פתוח על אליפות ארצות הברית, סינה נכנס כמתמודד וניצח את דל ריו, אך בשל פסילה, שמר דל ריו על האליפות.
יריבות נגד איי ג'יי סטיילס
עם שובו של סינה מהפציעה שלו בשנת 2016, הוא הותקף בתוכנית Raw על ידי AJ סטיילס.
לאחר המקרה, סינה קבע עם סטיילס קרב באירוע כסף בבנק, שבו סטיילס ניצח.
שבוע אחרי הקרב בין סינה לסטיילס, הקלאב וסטיילס תקפו שוב את סינה ואז הגיעו הניו דיי ונחלצו לעזרת סינה.
לאחר שבוע נוסף, הקלאב וסטיילס ניסו לתקוף את סינה פעם נוספת, כשהפעם באו לעזרתו ביג קאס ואנזו אמורה; סינה השיב להם טובה, כשבסוף התוכנית, הוא נחלץ לעזרת קאס ואמורה, כשהקלאב וסטיילס תקפו אותם.
בעקבות זאת, נקבע קרב בין הקלאב וסטיילס לסינה, ביג קאס ואנזו אמורה באירוע באטלגראונד, שבו סינה, קאס ואמורה ניצחו.
לאחר הדראפט, סינה וסטיילס הועברו לסמאקדאון ונקבע בין שניהם קרב לאירוע סאמרסלאם.
כחודש וחצי אחרי סאמרסלאם, נקבע קרב משולש בין סינה, דין אמברוז וסטיילס, שהחזיק באותו הזמן באליפות ה-WWE, לאירוע ללא רחמים.
סטיילס הגן בהצלחה על התואר, כשלאחר מכן סינה נעדר חודשיים.
ב-27 בדצמבר 2016 בתוכנית סמאקדאון, סינה חזר לקראת הרויאל ראמבל.
בסוף התוכנית, סינה קבע קרב נגד סטיילס על אליפות ה-WWE לאירוע הרויאל ראמבל.
באירוע זה, שנערך ב-29 בינואר 2017, סינה ניצח את סטיילס וזכה באליפות זו בפעם ה-16 שלו, וכתוצאה מכך השווה את שיא החזקת האליפויות לריק פלייר.
בהמשך, סינה הפסיד את האליפות לבריי וויאט באירוע תא ההדחות, שנערך ב-12 בפברואר.
לאחר סאמרסלאם 2017, סינה הגיע לתוכנית Raw ואמר שהוא לא התחרה הרבה זמן מול מתאבקים מהתוכנית במטרה להשיג לעצמו קרב נגד אחד מהם.
לפתע, רומן ריינס יצא ואמר שזה "החצר" שלו ושהוא יכול לנצח את ג'ון סינה.
כתוצאה מכך, קרב בין השניים נקבע לאירוע "ללא רחמים".
באירוע זה, ג'ון סינה הפסיד לריינס.
ג'ון סינה חזר ל-WWE לאחר שנתיים ב-19 ביולי 2021 באירוע ה-"כסף בבנק" במטרה לאתגר את רומן ריינס בקרב על האליפות האוניברסלית באירוע ה-"סאמרסלאם", יש לציין כי רומן ריינס מחזיק באליפות האוניברסלית מאז 30 באוגוסט 2020.
בהמשך לכך ג'ון סינה הודה שרומן ריינס יפרק אותו אך ג'ון אמר כי כל מה שהוא צריך זה להחזיק אותו למשך 3 שניות – 1, 2, 3.
רומן ריינס אמר לג'ון שאם הוא יסיים את הקרב ללא האליפות בידו, הוא יעזוב את ה-WWE לתמיד.
בפרק של Raw ב-6 ביוני 2022, הוכרז שסינה יחזור לפרק של Raw ב-27 ביוני, שציין את יום השנה ה-20 להופעת הבכורה שלו בסגל הראשי בזירה.
באותו פרק של Raw, סינה חזר וחתך פרומו שמזכיר את כל הזיכרונות שלו ומודה למעריצים על תמיכתם.
הוא גם הופיע מאחורי הקלעים עם The Street Profits, Ezekiel, Theory, סת' "פריקין" רולינס ואומוס.
בפרק ה-30 בדצמבר של SmackDown, סינה נאבק לראשונה מזה יותר משנה, שם הוא וקווין אוונס ניצחו את The Bloodline's Roman Reigns וסאמי זאין.
ב-27 בינואר 2023, סינה הוכרז ככוכב הכיסוי למשחק הווידאו WWE 2K23, בפעם השנייה עבורו ככוכב כיסוי של משחק WWE 2K אחרי WWE 2K15. במהלך החודשיים הבאים, אוסטין תיאוריה יקרא לסינה מספר פעמים ויאתגר אותו למשחק ברסלמניה 39 על אליפות ארצות הברית של תיאוריה, שסינה קיבל בפרק של Raw ב-6 במרץ.
בלילה הראשון של רסלמניה ב-1 באפריל, סינה הפסיד לתיאוריה.
ב-Money in the Bank ב-1 ביולי, סינה הופיעה בהפתעה והתעמתה עם גרייסון וולר אחרי שסינה הצהיר ש רסלמניה צריכה להגיע לבריטניה.
לאחר מכן תקף וולר את סינה, שהשיב על ידי פגיעה ב-Atitude Adjustment על וולר.
סינה חזר לריצה קצרה ב-SmackDown החל מהפרק ב-1 בספטמבר, שם הפריע לו ג'ימי אוסו ותקף אותו.
למחרת בלילה, סינה שימש כמארח של פייבק, והיה גם שופט אורח מיוחד במשחק בין LA Knight ו-The Miz, שבו נייט ניצח וחובק על ידי סינה לאחר מכן.
ב-Superstar Spectacle ב-8 בספטמבר, סינה וסת' "פריקין" רולינס ניצחו את אימפריום (ג'ובאני וינצ'י ולודוויג קייזר).
בפרק ה-15 בספטמבר של SmackDown, סינה הותקף בתוכנית השיחות של וולר "The Grayson Waller Effect" על ידי ג'ימי ושותפו ל-Bloodline Solo Sikoa, לפני AJ Styles הציל את סינה.
בשבוע שלאחר מכן, סינה וסטיילס היו אמורים לחתום על חוזה למשחק קבוצתי מולם בפסטליין, אבל סטיילס לא היה מסוגל להתחרות לאחר תקיפה מאחורי הקלעים של קו הדם.
סינה היה אמור להתמודד מול ג'ימי וסולו במשחק נכות באירוע עד לפרק ב-29 בספטמבר של SmackDown, כאשר LA Knight חתם על חוזה להצטרף לסינה במשחק.
ב-Fastlane ב-8 באוקטובר, סינה ונייט ניצחו את אוסו וסיקואה.
בפרק ה-20 באוקטובר של SmackDown, סינה התגרה בפרישה לאחר שהזכיר שהוא לא זכה במשחק יחידים מאז 2018, לפני שקרא למישהו להתמודד מולו.
סיקואה יצאה והתקוטטה עם סינה, וקבעה התאמה בין השניים ב-Crown Jewel.
באירוע ב-4 בנובמבר, סינה הובס על ידי סיקואה אחרי תשעה סמואים.
ב-7 באפריל 2024, במהלך האירוע המרכזי של לילה 2 של רסלמניה XL בין Roman Reigns לקודי רודס, סינה הופיע כדי לעזור לקודי רודס ולהוציא את Solo Sikoa ו-Roman Reigns עם התאמות גישה.
ב-Raw למחרת בלילה, סינה התחרה במשחק הראשון שלו ב-Raw מאז ינואר 2019, שם התחבר עם אלופי Raw Tag Team The Awesome Truth (The Miz ו-R-Truth) כדי להביס את חברי יום הדין פין בלור, JD McDonagh, ו דומיניק מיסטריו.
סינה הופיע בהפתעה באירוע כסף בבנק ב-15 ביולי 2024, כדי להכריז על פרישה עתידית מפעולה.
באירוע תא ההדחות: טורונטו, שנערך ב-1 במרץ, ג'ון סינה ניצח בקרב תא ההדחות המסורתי וזכה בהזדמנות להתחרות על אליפות ה-WWE הבלתי מעורערת ברסלמניה 41. לאחר הקרב, סינה חבר לדה רוק ותקף את אלוף ה-WWE הבלתי מעורער, קודי רודס, ובכך הפך לנבל (Heel) לראשונה מאז 2003.
ב-20 באפריל 2025 ניצח את קודי רודס באירוע השנתי של רסלמניה 41, והפך לאלוף האוניברסלי בWWE לראשונה ולאלוף ה-WWE בפעם ה-17, שיא חדש בארגון ובכך עבר את ריק פלייר.
במהלך הנחיית טקס האוסקר של שנת 2024, עלה סינה בעירום לבמת הטקס, כאשר המעטפה ובה שם הסרט הזוכה בפרס עיצוב התלבושות הסתירה את חלציו.
הקטע המבוים נערך במחווה לתקרית באוסקר לפני 50 שנה שבה אדם התפרץ בעירום לבמה.
בהמשך התברר כי סינה עלה לבוש חלקית
סי.2017הצלףשיין מת'יוסגבר גבר 2רוג'רפרדיננדפרדיננדדיבוב2018מאבדים את זהמיטשל מאנסבאמבלביג'ק ברנס2019משחקים באשג'ייק קרסון2020דוליטליושי דוב הקוטבדיבוב2021מהיר ועצבני 9ג'ייקוב טורטויחידת המתאבדים 2פייס מייקררון2022הקפסולהסטיבדרך השקריםנייק סטרלינג2023מהיר ועצבני 10ג'ייקוב טורטוברביקן בן היםמתקפה חזיתיתכריס ואן הורןצבי הנינג'ה: טירוף המוטנטיםרוקסטדידיבובחברים לחופשה 2רוןעצמאי בשטחמייסון פטיטיס2024ארגיילוויאטריקי סטאניקי רודני "ריקי סטאניקי"הפרס הגדול!
(אנ')נואל2025ראשי המדינהוויל דרינג'ר2026קויוטי נגד אקמיבאדי קרייןTBAהנחיית ג'נסןפול ג'נסן
ג'ון למד באקדמיית קושינג, בן לאב מתאבק, השני מבין חמישה בנים.
ב-2012 השניים הודיעו כי הם נכנסים להליכי גירושין.
מתחילת 2013 היה סינה במערכת יחסים עם הדיווה והמתאבקת ניקי בלה.
ברסלמניה 33 בתום קרב זוגות מעורב נגד המיז ומאריס, שבו ניצחו ג'ון סינה וניקי בלה, סינה כרע ברך והפתיע את האלפים באולם והמיליונים שצפו באירוע בבית והציע לחברתו מזה כמעט 4 שנים - נישואין.
ב-16 באפריל 2018 נפרדו הזוג, כשלושה שבועות בלבד לפני החתונה.
ב-12 באוקטובר 2020, פורסם כי סינה נישא לבת זוגו שיי שאריצדה.
האליפות במשקל כבד של OVW (פעם אחת)
אליפות הזוגות הדרומית של OVW (פעם אחת) - עם ריקו קונסטנטינו
האליפות במשקל כבד של UPW (פעם אחת)
אליפות העולם במשקל כבד (3 פעמים)
אליפות ארצות הברית (5 פעמים)
אליפות הזוגות של העולם (פעמיים) - עם בטיסטה (1) ועם שון מייקלס (1)
אליפות הזוגות של ה-WWE (פעמיים) - עם המיז (1) ועם דייוויד אוטנגה (1)
מר כסף בבנק (2012) - חוזה לאליפות ה-WWE
פרס "סלאמי" לתרגיל הסיום המסוכן ביותר (2010) - מהלך הסיום בוצע על בטיסטה שהוטח לבמה והיא נשברה
פרס "סלאמי" על המתאבק "משנה המשחק" של השנה (2011) - עם דוויין "הרוק" ג'ונסון
פרס "סלאמי" על נשיקת השנה (2012) - הנשיקה עם AJ לי
קרב השנה (2007) - נגד שון מייקלס באירוע כסף בבנק
המתאבק שהשתפר הכי הרבה השנה (2003)
PWI דירג אותו במקום ה-1 מתוך 500 המתאבקים הטובים ביותר לשנת 2006 ו-2007
המתראיין הטוב של השנה (2007)
המתאבק הכריזמטי של העשור (בין השנים 2000–2009)
היריבות הגרועה של השנה (2012) - נגד קיין
היכל התהילה של WON לשנת 2012
ג'ונתן צ'ארלס "ג'ון" סמלס הוא כדורגלן עבר אנגלי.
ב-1961 סמלס הצטרף לארסנל, שהיה המועדון האהוד עליו כנער.
הוא היה שחקן הרכב קבוע בקבוצת הנוער, ושיחק בשבעה משחקים במדי הנבחרת הצעירה של אנגליה.
משחקו הראשון במדי הבוגרים היה נגד בלקפול ב-27 באפריל 1963. אולם, בעונת 1963/1964 הוא שיחק בשני משחקים בלבד ובעונה שלאחריה אף לא במשחק אחד, והוא זכה למקום קבוע בסגל הבוגרים רק לאחר עזיבתם של ג'ף סטרונג וג'ורג' איסטהאם.
סמלס התפרסם בזכות מסירותיו המדויקות ובעיטותיו החזקות, ופריצתו התרחשה בעונת 1965/1966, כאשר החל מהעונה שלאחריה הוא הופך לשחקן הרכב קבוע בארסנל.
אולם, בעונת 1970/1971 סמלס איבד את מקומו בהרכב כתוצאה מפציעה בקרסולו ומעליית קרנו של ג'ורג' גרהאם; למרות שהשתתף במספיק משחקים על מנת להיות זכאי לקבל את המדליה המוענקת לשחקני האלופה, הוא לא נטל חלק במשחק גמר גביע ה-FA שבו גבר המועדון על ליברפול והשלים את הזכייה בדאבל.
סמלס ביקש להשתחרר מארסנל, והוא הועבר ללסטר סיטי תמורת 100,000 לירות שטרלינג.
במדי ארסנל הוא השתתף ב-270 משחקים, והבקיע בהם 52 שערים.
סמלס היה שחקן הרכב קבוע בלסטר במשך שבע עונות, ושיחק ב-265 משחקים שבהן הבקיע 25 שערים.
שחקני לסטר שיחקו היטב תחת הדרכתו של ג'ימי בלומפילד, אך התואר היחיד שבו זכו היה מגן הצדקה ב-1971, והם מעולם לא סיימו מעל המקום השביעי בליגה.
סמלס עזב את לסטר בהעברה חופשית ב-1978, ושיחק עבור ונקובר וייטקאפס מקנדה במשך עונה אחת.
לאחר מכן הוא פרש מכדורגל וחזר להתגורר באנגליה.
לאחר פרישתו החל לעסוק בהוראת נהיגה.
ג'ונתן "ג'ון" סקוט סיבֵּן, מדליה (OAM) הוא שחיין עבר אוסטרלי.
הוא אלוף אולימפי (לוס אנג'לס 1984) ושיאן עולם במשחה ל-200 מטר פרפר.
בשנת 1984 זכה בתואר 'איש השנה הצעיר של אוסטרליה' , ובשנת 1985 זכה במדליית מסדר אוסטרליה על תרומתו לענף השחייה.
סיבן התאמן תחת הדרכתו של לורי לורנס בבריזביין, קווינסלנד.
הוא נודע בכינויו ה"שרימפ" עקב קומתו הנמוכה: 1.73 מטר.
זאת בניגוד למתחרהו השחיין המוביל בעולם בתחום שלו מיכאל גרוס שכונה האלבטרוס בגלל קומתו הגבוהה במיוחד.
לראשונה השתתף סיבן במשחקי חבר העמים שנערכו בעיר מגוריו, בריזביין בשנת 1982 בהיותו בן 15 וחצי בלבד, שם זכה במדליית ארד במשחה ל-200 פרפר.
בנוסף, הוא זכה במדליית זהב במשחה שליחים 4x100 מטר מעורב.
ההכנות לאולימפיאדת לוס אנג'לס (1984) נמשכו במרץ.
במשחקים עצמם במשחה ל-200 מטר פרפר סיבן שחה במסלול השישי לצדם של רפאל וידאל מוונצואלה, גרוס, ופאבלו מוראלס האמריקאי שיאן העולם ב-100 מטר פרפר.
במהלך 150 המטרים הראשונים הוא שמר על שלושת השחיינים המפורסמים.
ב-50 המטרים האחרונים ובפיגור קל אחריהם, החל סיבן ל"פתוח מבערים", להגביר מהירות, לסיים ראשון ולזכות במדליית זהב בשיא עולם חדש של 1:57.04 דקות, שיפור של מאית אחת בלבד.
סיבן שיפר את שיאו האישי ביותר מ-4 שניות.
בנוסף, הוא זכה במדליית ארד כששחה במוקדמות 4x100 מטר מעורב (האוסטרלים סיימו במקום השלישי בגמר).
באליפות הפאן פסיפיק בשחייה שנערכה בטוקיו, יפן בשנת 1985 זכה סיבן במדליית כסף במשחה ל-100 מטר פרפר בתוצאה של 53.78 שניות.
באוניברסיאדה שנערכה בקובה, יפן בשנת 1985 זכה סיבן במדליית זהב במשחה ל-100 מטר פרפר בתוצאה של 53.97 שניות, לפני ביונדי (54.03 שנמיות) וגרוס (54.16 שניות).
באליפות הפאן פסיפיק בשחייה שנערכה בבריזביין בשנת 1987 זכה סיבן במדליית כסף במשחה ל-100 מטר פרפר בתוצאה של 54.21 שניות.
באולימפיאדת סיאול (1988) סיים סיבן במקום הרביעי המאכזב עבורו במשחה ל-100 מטר פרפר בתוצאה של 53.33 שניות.
המנצח במשחה היה אנתוני נסטי הסורינאמי 53.00 שניות שהפתיע את מאט ביונדי האמריקאי במאית אחת מהר יותר.
שלישי סיים אנדי ג'יימסון הבריטי 53.30 שניות.
בנוסף, הוא השתתף במשחה ל-4x100 מטר מעורב בתוצאה של 3:45.85 דקות.
סיבן לא ניבחר להשתתף במשחה ל-200 מטר פרפר ובכך לא יכול היה להגן על תוארו.
סיבן השתתף גם באולימפיאדת ברצלונה (1992) במשחה ל-100 מטר פרפר.
הוא לא הצליח להתברג לגמר כשקבע במוקדמות זמן של 54.67 שניות.
בגמר ב' הוא סיים במקום השני (עשירי כללי) בתוצאה של 54.73 שניות.
בנוסף, השתתף סיבן במשחה שליחים 4x100 מטר מעורב וסיים במקום השביעי בתוצאה של 3:42.65 דקות.
ג'ון רשאלד סלמונס הוא כדורסלן אמריקאי המשחק בעמדות הקלע והסמול פורוורד.
סלמונס נבחר במקום ה-26 על ידי סן אנטוניו ספרס בדראפט 2002, והועבר מיד בעסקה עם מארק בראיינט תמורת קנדי הולקומב וספידי קלקסטון לפילדלפיה 76'.
במשך ארבע עונות בפילדלפיה, הוא העמיד ממוצעים של 4.8 נקודות, 2 ריבאונדים ו-1.7 אסיסטים למשחק.
ב-13 ביולי 2006, הועבר סלמונס לטורונטו ראפטורס, אך שבוע לאחר מכן שינה את דעתו לגבי מעברו לראפטורס והעסקה התבטלה.
ב-24 ביולי הוא חתם בסקרמנטו קינגס.
ב-22 בדצמבר 2006, הוא הגיע לראשונה בקריירה לטריפל דאבל, במשחק נגד דנוור נאגטס, בו קלע 21 נקודות, הוריד 11 ריבאונדים ומסר 10 אסיסטים.
ב-18 בפברואר 2008, הועבר סלמונס בעסקה יחד עם בראד מילר תמורת ארבעה שחקנים לשיקגו בולס.
ב-23 ביוני 2011, הועבר סלמונס בחזרה לסקרמנטו קינגס, כחלק מעסקה משולשת שבה נכללו גם הקבוצות מילווקי באקס ושארלוט בובקאטס.
בנוסף לסלמונס, קיבלה סקרמנטו גם את הרוקי ג'ימר פרדט.
ג'ון ג'ורג' ואנדרבילט הנרי ספנסר-צ'רצ'יל, הדוכס האחד-עשר ממרלבורו היה בנם של לוטננט קולונל ג'ון אלברט ויליאם ספנסר-צ'רצ'יל, הדוכס העשירי ממרלבורו, ואשתו אלכסנדרה מרי קדוגאן.
מקום מגוריו העיקרי היה ארמון בלנהיים, השוכן ליד העיירה וודסטוק שבאוקספורדשייר.
ב-1987 הוכרז הארמון כאתר מורשת עולמית על ידי אונסק"ו, ופעילותו העיקרית של מרלבורו התמקדה בצורך לאזן באופן קבוע בין התיירים הרבים המבקרים בארמון לבין שמירה על הקריטריונים של אונסק"ו.
הוא הקים גני תענוגות, גני פרפרים וכדומה, הנחשבים לפופולריים בקרב התיירים.
לאורך שנות מגוריו בארמון התיר לערוך בו אירועי צדקה גדולים כגון קונצרטים ואירועי ספורט.
במשך שנים אחדות היה מרוחק מבנו ג'יימס, כיוון שלשיטתו בנו חי בסגנון שלא התאים למעמדו החברתי הגבוה, ולפעמים אף נכנס לכלא.
עוצמת הסכסוך בין מרלבורו לבנו הייתה כה גדולה, עד שהוא חשש לנזק קבוע לשמה הטוב של אחת השושלות הוותיקות והמכובדות ביותר במדינה.
כתוצאה מכך החליט ב-1994 לנשל את בנו באופן חלקי מהירושה.
מבחינה חוקית ג'יימס היה יורש את התואר ואת הזכות להתגורר בארמון, אך מרלבורו הקים קרן נאמנות על מנת לפקח על נכסי האחוזה, והפעיל אותה באופן כזה שג'ורג', בנו של ג'יימס, יוכל להשתמש בה.
הונה של הקרן הוערך בכ-100 מיליון לירות שטרלינג.
למרות כל המרירות בין מרלבורו לבנו, הם התפייסו לבסוף בשנת 2008. מרלבורו התיר לבנו לחזור לאחוזה המשפחתית, העניק לו את אחד מבתי החווה שבשטחה, והעניק לו תפקידים ביצועיים בניהולה, כולל היתר להקים חנות לחווה ולמכור בה מוצרי מזון מתוצרת עצמית בשיתוף פעולה עם השף מרקו פייר וייט.
בגלל מעמדו כדוכס הוא הוזמן לעיתים לאירועים בעלי חשיבות, כגון פתיחת מוזיאון בריטי לכלי מלחמה בארצות הברית ביחד עם ויליאם פאריש (שגריר ארצות הברית לממלכה המאוחדת), פתיחה של חנות התכשיטים היוקרתית Asprey ברחוב בונד ביחד עם ידוענים אחרים כגון אלטון ג'ון ושרה פרגסון.
ב-1996 זכה לתשומת לבם של אמצעי התקשורת לאחר שהתיר לקנת בראנה לצלם בארמון בלנהיים חלקים מהסרט "המלט".
בשנת 2004 דורג על ידי הסאנדיי טיימס במקום ה-224 ברשימת האנשים העשירים ביותר בממלכה המאוחדת, עם הון מוערך של 185 מיליון לירות שטרלינג.
עם לידתו קיבל את תואר הרוזן מסנדרלנד, בו החזיק עד שירש את תואר המרקיז מבלנדפורד ב-1934. ב-19 באוקטובר 1951 נישא לסוזן מרי הורנבי, בתם של מייקל צ'ארלס סנט ג'ון הורנבי וניקולט ג'ואן וורד, הזוג התגרש ב-1961, ובמהלך נישואיהם נולדו שלושה ילדים:
ג'ון דייוויד איבור ספנסר-צ'רצ'יל, הרוזן מסנדרלנד (1952–1955)
צ'ארלס ג'יימס ספנסר-צ'רצ'יל, המרקיז מבלנדפורד (נולד ב-1955): היורש של דוכסות מרלבורו.
ליידי הנרייטה מרי ספנסר-צ'רצ'יל (נולדה ב-1958).
לאחר מכן נישא לאתינה אונאסיס, אשתו לשעבר של אריסטוטלס אונאסיס.
הזוג התגרש ב-1971, ולא נולדו להם ילדים.
ב-11 במרץ מת אביו, והוא הפך לדוכס מרלבורו.
ב-20 במאי 1972 נישא לאשתו השלישית, רוזיטה דאגלס-סטיירנורפ, בתם של הדיפלומט השוודי קארל דאגלס-סטיירנורפ ואוטורה האס-היי.
הזוג התגרש ב-2008, ובמהלך שנות נישואיהם נולדו 3 ילדים:
לורד ריצ'רד ספנסר-צ'רצ'יל (נולד ומת ב-1973)
לורד אדוארד אלברט צ'ארלס ספנסר-צ'רצ'יל (נולד ב-1974)
ליידי אלכסנדרה אליזבת ספנסר-צ'רצ'יל (נולדה ב-1977).
ב-3 בדצמבר 2008 הוא התחתן בפעם הרביעית, הפעם עם לילי מאהטאני בטקס פרטי בקפלה שבארמון בלנהיים.
היה קרוב משפחתם של הדוכס מדבונשייר, של ראש ממשלת בריטניה לשעבר וינסטון צ'רצ'יל ושל דיאנה, הנסיכה מוויילס.
ג'ון סינגר סרג'נט היה צייר ממוצא אמריקאי שהתמחה בדיוקנאות.
הוא נחשב ל"צייר הדיוקנאות המוביל בדורו" בשל האופן שהעלה על הבד את הפאר והמותרות של התקופה האדוארדית.
הוא צייר כ-900 ציורי שמן ויותר מ-2,000 ציורים בצבעי מים, נוסף על רישומים וציורי פחם רבים.
יצירותיו מתעדות מסעות ברחבי העולם, מוונציה ועד טירול, האי קורפו, המזרח התיכון, מונטנה, מיין ופלורידה.
ג'ון סינגר סרג'נט נולד בפירנצה, איטליה להורים גולים מפילדלפיה.
הוריו עברו לאירופה ב-1854, כנראה מפאת מות ילדם הראשון.
לאימו היו עוד ארבעה ילדים אבל רק ג'ון ושתי אחיותיו, אמילי וויולט, הגיעו לבגרות.
חיי משפחתו באירופה התאפיינו בחוסר מנוחה.
המשפחה עברה בין דירות שכורות בשווייץ, צרפת ואיטליה, בתנועה מתמדת, בחיפוש אחר אקלים ונוף טובים יותר.
אביו של סרג'נט לימד אותו בסבלנות נושאי לימוד בסיסיים, אולם סרג'נט הצעיר היה ילד בלתי ממושמע, שהתעניין יותר בפעילויות בחוץ מאשר בלימודיו.
כפי שכתב אביו, "הוא צופה ומתעמק בטבע החי".
אמו הייתה משוכנעת שהנסיעות ברחבי אירופה וביקורים במוזיאונים ובכנסיות יעשירו את סרג'נט הצעיר בחינוך משביע רצון.
ניסיונות אחדים להכניס אותו למסגרות לימודים רשמיות כשלו, בעיקר בגלל אורח חייה הנוודי של המשפחה.
אמו הייתה אמנית חובבת וכישרונית, ומיומנותו של אביו הייתה רישום רפואי.
בגיל צעיר קיבל סרג'נט מאימו מחברות לציור, והיא עודדה אותו לצייר.
סרג'נט עבד על רישומיו, והעתיק בהתלהבות ציורי ספינות מהשבועון המאויר הראשון שהציג רישומי מסע מצוירים, "חדשות מאוירות מלונדון".
אביו קיווה, כי העניין של בנו בספינות ובים יוביל אותו אל קריירה בחיל הים.
לפי דיווחי אמו, כבר בגיל 13 ג'ון "משרטט די יפה, ויש לו עין מהירה ומדויקת להפליא.
אם היינו יכולים להרשות לעצמנו לתת לו שיעורים ברמה גבוהה, היה אמן תוך זמן קצר".
באותו זמן התחיל ג'ון לקבל שיעורים בציור בצבעי מים מקרל ולש, צייר נוף גרמני.
על אף שהשכלתו הייתה רחוקה מלהיות מושלמת, סרג'נט גדל להיות אוהב קריאה וקוסמופוליטי, בעל הישגים באמנות, מוזיקה וספרות.
הייתה לו ידיעה שוטפת בצרפתית, גרמנית ואיטלקית.
בגיל 17 תואר סרג'נט כ"מלא כוונה, סקרן, נחוש וחזק" (כדרכה של אמו) אך ביישן, נדיב וצנוע (כדרך אביו).
הייתה לו היכרות עמוקה עם יצירותיהם של רבים מהמאסטרים הגדולים מתוך התבוננותו ביצירות המקוריות, כפי שכתב ב-1874, "למדתי בוונציה להעריץ את טינטורטו ואני מחשיב אותו כשני אחרי מיכלאנג'לו וטיציאן".
סרג'נט שב לפריס אחרי שניסה ללמוד ב, שעברה באותו זמן ארגון מחדש.
בגיל 18 נעשה תלמידו של הצייר קרולוס דוראן בפריז, שנודע בטכניקת הציור הנועזת שלו ובשיטות הוראה חדשניות.
השפעתו על סרג'נט בולטת בשנים שבין 1874 ל-1878.
תיק העבודות של סרג'נט היה גדוש בציורים בצבעי מים שתיעדו את מסעות משפחתו.
החינוך האמנותי של סרג'נט עקף את הממסד האקדמי והוא למד ישירות מיצירות של גדולי הציירים.
הוא שכלל את הרגישות שלו לציור מתוך התבוננות בפורטרטים של רמברנדט, פרנס הלס, אל גרקו, ולסקז וז'אן-אוגוסט-דומיניק אנגר.
הוא גם הושפע מיצירותיהם הניסיוניות של האימפרסיוניסטים בני דורו, קלוד מונה ואדואר מאנה.
ב-1886 עקר ללונדון, בעיקר בהמלצת ידידו הסופר הנרי ג'יימס.
הוא השתקע ברובע האריסטוקרטי בצ'לסי, שם ייסד סטודיו משלו, והמוניטין שלו כצייר פורטרטים פרח.
בשנות ה-90 התקבל כחבר באקדמיה המלכותית לאמנויות.
בזכות הצלחתו בציור פורטרטים נתקל סרג'נט בדרישות מפטרונים וממעריצים למצוא נושאים חדשים ומלהיבים, והוא אכן התמסר גם לציורי נוף.
אחת ממערכות היחסים המפליאות ביותר בין אמן לפטרונו היא המערכת בין ג'ון סינגר סרג'נט לאשר ורטהיימר (Asher Wertheimer 1843-1918) - אספן אמנות מצליח מלונדון.
ב-1898 ורטהיימר שילם לסרג'נט (אז בן 42) להנציח את חגיגת יום נישואיו ה-25 לאשתו פלורה.
בעשר השנים לאחר מכן היחסים התפתחו וסרג'נט נשכר לצייר עוד ועוד דיוקנאות של ילדי ורטהיימר.
ציורי הדיוקנאות הללו הוצגו בתערוכות ולאחר מכן נתלו בבית המשפחה.
הציורים הללו קיבעו את המשפחה בהקשר המסורת האירופית של דיוקנאות משפחתיים, ובכך שייך עצמו ורטהיימר לאריסטוקרטים ולמתעשרים החדשים של תקופתו.
סרג'נט, שנעשה ידיד המשפחה, התרשם מאוד מהזהות היהודית שלהם.
יש טוענים שהקשר בין המשפחה לסרג'נט התבסס על זהות אאוט-סיידרית משותפת: הוא כרווק אמריקאי מבוגר, סביר להניח הומוסקסואל, ומשפחת ורטהיימר כמשפחת מהגרים יהודית מגרמניה.
ציורי הדיוקנאות הללו זכו לתגובות מעורבות מאחר ששיקפו את הדעות הקדומות נגד יהודים בריטים בעקבות מלחמת הבורים.
חלק מהצופים לעגו לפורטרטים וקראו להם קריקטורות.
משפחת ורטהיימר וחבריהם היו לרוב מרוצים מהפורטרטים ששיקפו תחושת גאווה בעצמאות המשפחתית ובמורשתם.
הפורטרט של אשר ורטהיימר מ-1898 מציג גבר בן 54 הפונה אל הצופה במבט דרוך.
חיוך קל, חצי מוסתר על ידי השפם.
רמזים לאישיות שופעת חיים אבל שנשמרת לעצמה.
זה אדם מלא חיים לפי הניצוץ בעיניים וגוון הפנים הוורוד.
החזות והביגוד של אשר בסגנון ויקטוריאני מאוחר.
השפם שלו היה אופנתי אבל הזקן המלא פחות פופולרי בתקופה זו.
הוא לבש מעיל וסט פתוח, ניתן לראות שעון שרשרת מסוג 'אלברט' (על שם בעלה של המלכה ויקטוריה) שמשקף את השפעת המלוכה על סגנון הלבוש של התקופה.
סרג'נט תופס את פטרונו ב'חצי תנועה' נראה כאילו עוד רגע הוא ירים את הסיגר לשפתיו או יתכופף ללטף את כלבו.
השימוש התיאטרלי שלו באור וצל עוזר לשכנע את הצופה בתנועה המרומזת שבסצנה.
הרקע של הדמות מכוסה בפחם ואפור מוכסף ואילו ראשו בוהק כאילו הוא מואר על ידי זרקור.
אור משתקף בשרשרת השעון שלו ומאיר את הלשון הוורודה של הכלב.